ফরিদপুর : ফরিদপুরে গতকাল দুপুর পর্যন্ত ২৪ ঘণ্টায় থানা ও ডিবি পুলিশ ৭৩ জনকে গ্রেপ্তার করে। ফরিদপুর ডিস্ট্রিক্ট ইন্টেলিজেন্স অফিসার (ডিআইও-১) মো. আসলাম হোসেন জানান, ২৪ ঘণ্টায় পুলিশ ১৩ মাদক বিক্রেতা ও সাত মাদকসেবীকে গ্রেপ্তার করে। এ সময় ২৪৬ পিস ইয়াবা ট্যাবলেট, ২০৫ গ্রাম গাঁজা, দুই বোতল ফেনসিডিল উদ্ধার করা হয়। এ ছাড়া নিয়মিত মামলা, গ্রেপ্তারি ও সাজা পরোয়ানাভুক্ত ৫৩ জনকে গ্রেপ্তার করা হয়েছে। এসব ঘটনায় মাদক আইনে ১১টি ও নিয়মিত ঘটনায় পাঁচটিসহ মোট ১৬টি মামলা হয়।